Държавен вестник, бр. 26, 2018 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  26
86. Фискалните органи провеждат ефек-
тивна политика, включително за управление 
на приходната част на държавния бюджет, 
в сътрудничество с други държавни органи 
и в партньорство с частните икономически 
субекти.
87. Органите за банков и финансов надзор 
защитават интересите на вложителите, инвес-
титорите, застрахованите и осигурените лица 
и насочват усилията си към поддържането 
на стабилността на финансовата система и 
финансовите пазари и на доверието в тях. 
Завършване на реформите и предприетите 
мерки в резултат от препоръките след про-
ведените преглед на качеството на активите 
и стрес тест на банките, застрахователите и 
презастрахователите и от прегледа на акти-
вите на пенсионните фондове. Привеждане на 
регулациите в тези сектори в съответствие с 
изискванията на ЕС.
88. Защита на финансовите интереси на 
Република България и ЕС чрез ефективната 
превенция и противодействие срещу опитите 
за измами и злоупотреби, включително срещу 
неефективното управление или използване 
на средства на ЕС. Подобряване на взаимо-
действието с институциите на ЕС и държа-
вите-членки.
89. Поддържане на ефективен надзор и 
непрекъснатост на работата на платежните 
системи и повишаване на сигурността на пла-
щанията по електронен път и в интернет, както 
и мониторинг и предприемане на действия за 
минимизиране на киберрисковете. Сътрудни-
чество между институциите за прилагане на 
комплекс от мерки за предотвратяване изпи-
рането и фалшифицирането на пари, както и 
финансирането на екстремистка, терористична 
и друга забранена дейност.
90. Развиване на икономическия потенциал 
чрез провеждане на политика за повишаване 
производителността на труда, намаляване 
потреблението на енергия и материали, пре-
одоляване на технологичната изостаналост и 
обновяване на производствената база.
91. Защита и развитие на българската отбра-
нителна, технологична и индустриална база. 
Използване на възможностите за осъществява-
не на интегрирани проекти в контекста на ЕС 
и НАТО. Активизиране на сътрудничеството 
в двустранен формат за разработване на нови 
технологии и производство на съвременни про-
дукти, свързани с отбраната. Насърчаване на 
предприятията от българската отбранителна 
индустрия в усилията им по квалификацията и 
преквалификацията на специализирани кадри 
със средно и висше техническо образование, 
а също и по развитието на научноизследо-
вателска и развойна дейност за нуждите на 
специалното им производство.
92. Повишаване на конкурентоспособността 
на предприятията и създаване на благоприятна 
среда за привличане на инвестиции и стиму-
лиране на вътрешното потребление, както и 
за увеличаване износа на стоки и услуги с 
висока добавена стойност.
93. Балансираното икономическо развитие 
на регионите в Република България се под-
помага чрез насърчаване на инвестиционна 
дейност, облекчаване на административните 
процедури в инвестиционния процес и реали-
зацията на проекти по програми, финансирани 
от държавния бюджет и от фондовете на ЕС.
94. Ограничаването на влиянието на 
сивата икономика се осъществява, като се 
развива съществуващият консултативен и 
координационен механизъм с организации 
на работниците, служителите и работода-
телите. Взаимодействието с частния сектор 
допринася за разработването на механизми 
за превенция на измами и изпиране на пари 
и за създаване на условия за икономическо 
и социално развитие в условия на ефективна 
конкурентна среда.
Политики за сигурност в сектор „Транс-
порт“
95. Стратегическата визия за транспортния 
сектор е Република България да притежава 
модерна, безопасна, сигурна и висококачест-
вена транспортна система, осигуряваща транс-
портната свързаност и достъпност (вътрешна 
и външна).
За нейното постигане се реализират след-
ните приоритети:
• изграждане, поддържане, модернизация 
и развитие на транспортната инфраструктура 
чрез:
 – реализиране на приоритетни железопът-
ни (жп) проекти;
 – подобряване на техническото състояние 
на подвижния железопътен парк;
 – развитие на интермодалния транспорт;
 – завършване на магистралния пръстен на 
страната и неговата свързаност с европейската 
транспортна система;
• повишаване на сигурността и безопасност-
та на транспортния сектор чрез въвеждане на 
интелигентни транспортни системи;
• ограничаване негативното въздействие на 
транспорта върху околната среда и здравето 
на хората.
96. Ключово значение за националната 
сигурност на Република България в сферата 
на транспорта имат:
• изработването на дългосрочна стратегия 
за българските железници;
• ефективното поддържане, модернизация 
и развитие на транспортната инфраструктура;
• привличането на инвестиции и про-
фесионално управление на транспортната 
инфраструктура и съоръжения;
• подобряването на качеството на услугите 
в железопътния сектор.
Политики за сигурност в сектор „Съоб-
щения“
97. Стратегическата цел на политиката в 
областта на електронните съобщения е насо-